Source: http://www.jamijarvi.fi/kunta/paatoksenteko/poytakirjat/getfile.php?file=70
Timestamp: 2018-06-19 18:19:00+00:00

Document:
kh19042005
Kunnanhallitus KOKOUSKUTSU	5/2005
Laatimispäivämäärä: 12.04.2005
Aika 19.04.2005	kello 19.00
120 §	KOKOUKSEN LAILLISUUS JA PÄÄTÖSVALTAISUUS	Sivu 148
121 §	PÖYTÄKIRJAN TARKASTAJIEN VALINTA	Sivu 148
122 §	JÄMIN LENTOBENSIINIASEMAN KEHITTÄMINEN	Sivu 149
123 §	METSÄSTYSVUOKRASOPIMUKSEN HYVÄKSYMINEN/JÄMIJÄRVEN METSÄSTYSSEURA RY	Sivu 151
124 §	VALTIONAPUPÄÄTÖS 1.7.-31.12.2004/SEUTULIPPU	Sivu 152
125 §	HIIHTÄJÄ KIRSI VÄLIMAAN SPONSORISOPIMUKSEN BONUSRAHOITUS	Sivu 153
126 §	KAUPPAKIRJAN HYVÄKSYMINEN / EEVA JA JORMA ENTONEN	Sivu 154
127 §	KAUPPAKIRJAN HYVÄKSYMINEN / PROMARK OY JA SKM TEOLLISUUSMUOVIT OY Sivu 155
128 §	TALOUSARVION TOTEUTUMINEN AJALLA 1.1.-28.2.2005	Sivu 156
129 §	KUNNANJOHTAJAN VIRANHALTIJAPÄÄTÖKSET AJALLA 1.1.-31.3.2005	Sivu 157
130 §	KUNNANJOHTAJAN VIRANHALTIJAPÄÄTÖKSET KOSKIEN YLEISEN TOIMISTON VIRKAJÄRJESTELYJÄ	Sivu 158
131 §	"LAPSI LIIKKUU JA LEIKKII -LIIKUNTAA LÄPI ELÄMÄN" -HANKE Sivu 159
132 §	NUORISOPARLAMENTTITOIMINNAN KÄYNNISTYMINEN JÄMIJÄRVELLÄ Sivu 161
133 §	MIELAHTI - PITKÄLAHTI ALUEEN KARTOITUSTARJOUSTEN KÄSITTELY	Sivu 162
134 §	MIELAHTI - PITKÄLAHTI ALUEEN RANTA-ASEMAKAAVATARJOUSTEN KÄSITTELY Sivu 163
135 §	EDUNVALVONTAPALKKIOIDEN PERIMINEN 1.1.2005 LUKIEN	Sivu 164
136 §	PÖYTÄKIRJOJEN TIETOON SAATTAMINEN	Sivu 166
137 §	TIEDOKSI SAATETTAVAT ASIAT	Sivu 166
138 §	INTER STOP OVER -HANKKEEN RAHOITUSPÄÄTÖS	Sivu 167
139 §	KUNNAN HALLINNOIMIEN JAT-KIINTEISTÖT OY:N TILOJEN VUOKRALAISEN MUUTOS Sivu 168
140 §	MÄÄRÄALAN OSTOTARJOUS / RUOKOLA	PENTTI	Sivu 169
141 §	IRTISANOUTUMISEN HYVÄKSYMINEN/KIRSI LEPPIHALME	Sivu 170
142 § SOSIAALITOIMEN ATK-OHJELMISTOJEN HANKINTA	Sivu 171
143 §	LAUSUNNON ANTAMINEN YMPÄRISTÖLUPAHAKEMUKSEEN/ MAATALOUSYHTYMÄ LEPPIHALME	Sivu 174
144 § TILINTARKASTUSPÖYTÄKIRJA VUODEN 2004 TILINTARKASTUKSESTA Sivu 172
145 § POIKKEUSLUVAN MYÖNTÄMINEN RANTAKAAVASSA OSOITETUSTA RAKENNUSPAIKASTA	Sivu 174
146 §	AVUSTUKSEN MYÖNTÄMINEN YSTÄVYYSKOULUN TUTUSTUMISMATKALLE	Sivu 175
147 §	MAAKUNNALLISEEN SYÖPÄKERÄYKSEEN OSALLISTUMINEN	Sivu 176
Kunnanhallitus KOKOUSPÖYTÄKIRJA 5/2005
KOKOUSAIKA 19.04.2005	kello 19.00 - 20.40
ASIAT §§ 120-145
120 §	KOKOUKSEN LAILLISUUS JA PÄÄTÖSVALTAISUUS
121 §	PÖYTÄKIRJAN TARKASTAJIEN VALINTA
Ehdotus:	Pöytäkirjan tarkastajiksi valitaan tarkastusvuorossa olevat Kujala Markku ja Lahdensivu Hilkka.
122 §	JÄMIN LENTOBENSIINIASEMAN KEHITTÄMINEN
Kiristyneet lupaehdot vaativat lentobensiiniaseman osalta lisäinvestointeja, joiden arvioitu suuruus on
n. 40.000 - 50.000 euroa.
123 §	METSÄSTYSVUOKRASOPIMUKSEN HYVÄKSYMINEN/JÄMIJÄRVEN METSÄSTYSSEURA RY
Jämijärven Metsästysseura ry anoo Jämijärven kunnalta jatkoa metsästysvuokrasopimukseen. joka menee vanhaksi 28.04.2005.
Edellinen vuokrasopimus on liitteenä nro 123.1.
Ehdotus:	Kunnanhallitus tekee uuden toistaiseksi voimassa olevan vuokrasopimuksen Jämijärven Metsästysseura ry:n kanssa siten, että maanomistusolosuhteet tarkistetaan nykytilannetta vastaavaksi.
Lisäksi kunnanhallitus päätti, että muut uusittavaksi tulevat metsästysvuokrasopimukset annetaan kunnanjohtajan tehtäväksi hyväksyä toistaiseksi voimassa olevina.
124 §	VALTIONAPUPÄÄTÖS 1.7.-31.12.2004/SEUTULIPPU
Länsi-Suomen lääninhallituksen Liikennejaosto on 21.3.2005 päivätyllä päätöksellä myöntänyt seutulipun valtionapua Jämijärven kunnalle 397,20 euroa. Päätös koskee aikaa 1.7.-31.12.2004. Liite nro 124.1.
125 §	HIIHTÄJÄ KIRSI VÄLIMAAN SPONSORISOPIMUKSEN BONUSRAHOITUS
Jämijärven kunnan ja hiihtäjä Kirsi Välimaan välisen yhteistyösopimuksen mukaan kunta maksaa kiinteän tuen lisäksi bonusrahoitusta kauden saavutusten mukaan. Liite nro 125.1.
Kirsi Välimaa saavutti kauden aikana mm. 1 SM-kullan, 1 SM-hopean. Maailman cupissa hän oli voittamassa 1. viestivoittoa ja henkilökohtainen paras sijoitus cupissa oli Lahden perinteisen sprintkisan toinen sija. MM-kisoissa Obersdorfissa hänen paras sijoituksensa oli viestin 5. tila. Maailman Cupin kokonaissijoitusessa hän oli 24. ja sprintticupissa 13.
Päätös:	Kunnanhallitus päätti yksimielisesti maksaa hiihtäjä Kirsi Välimaalle bonusrahoitusta 1500 euroa.
126 §	KAUPPAKIRJAN HYVÄKSYMINEN / EEVA JA JORMA ENTONEN
Jämijärven kunnan ja Eeva ja Jorma Entosen välillä on allekirjoitettu 1.4.2005 oheisen liitteen nro 126.1. mukainen kauppakirja.
Kauppa koskee n. 794 m²:n määräala Mäntykangas nimisestä tilasta RN:o 13:6, Jämijärven kunnan Jämijärven kylässä. Määräala muodostaa Jämin asemakaava II:n korttelin n:o 203 tontin n:o 2.
Kauppahinta on 9.000 euroa. Lisäksi kunta laskuttaa mittauskuluina 105 euroa.
Ehdotus:	Kunnanhallitus hyväksyy Jämijärven kunnan ja Eeva ja Jorma Entosen välisen kauppakirjan oheisen liitteen mukaisesti.
127 §	KAUPPAKIRJAN HYVÄKSYMINEN / PROMARK OY JA SKM TEOLLISUUSMUOVIT OY
Jämijärven kunnan ja Promark Oy:n ja SKM Teollisuusmuovit Oy:n välillä on allekirjoitettu 1.4.2005 oheisen liitteen nro 127.1. mukainen kauppakirja.
Kauppa koskee n. 1748 m²:n määräala Mäntykangas nimisestä tilasta RN:o 13:6, Jämijärven kunnan Jämijärven kylässä. Määräala muodostaa Jämin asemakaava II:n korttelin n:o 200 tontin n:o 1.
Kauppahinta on 8.000 euroa. Lisäksi kunta laskuttaa mittauskuluina 105 euroa.
Ehdotus:	Kunnanhallitus hyväksyy Jämijärven kunnan ja Promark Oy:n ja SKM Teollisuusmuovit Oy:n välisen kauppakirjan oheisen liitteen mukaisesti.
128 §	TALOUSARVION TOTEUTUMINEN AJALLA 1.1.-28.2.2005
129 §	KUNNANJOHTAJAN VIRANHALTIJAPÄÄTÖKSET AJALLA 1.1.-31.3.2005
Kunnanhallituksen kokouksessa on nähtävillä kunnanjohtajan päätökset ajalla 1.1.-31.3.2005.
Ehdotus:	Kunnanhallitus merkitsee kunnanjohtajan viranhaltijapäätökset ajalla 1.1.-31.3.2005 tiedokseen.
130 §	KUNNANJOHTAJAN VIRANHALTIJAPÄÄTÖKSET KOSKIEN YLEISEN TOIMISTON VIRKAJÄRJESTELYJÄ
Kunnanjohtaja on päätöksillään 12 - 14 §/2005 tehnyt päätökset yleisen toimiston virkajärjestelyiksi. Päätökset ovat esityslistan liitteenä nro 130.1.
Ehdotus:	Kunnanhallitus merkitsee tehdyt päätökset tiedokseen.
Kunnanhallitus 265 §	13.10.2004
Kunnanhallitus	107 §	29.03.2005
131 §	"LAPSI LIIKKUU JA LEIKKII -LIIKUNTAA LÄPI ELÄMÄN" -HANKE
KH 265 §	Kunnanhallitus on käsitellyt aiemmin ns. keskusteltavissa asioissa liikuntaneuvoja Juha Rantasen hankeaihiota koskien lasten motoriikan kehittämistä. Tällöin sovittiin, että asiaa jatkovalmistellaan hankkeeksi asti.
KH 107 §	Hanke on saanut Satakunnan TE-keskukselta myönteisen päätöksen 16.03.2005. Liite nro 107.1.
Hankeaikatauluksi on muutettu päätösaikataulusta johtuen 1.2. - 31.12.2005.
2) nimetä hankkeelle ohjausryhmän
3) pyytää Jämin hiihtotunneli Oy:ltä tarjousta hankkeen toteuttamisesta, koska se on alueella ainut, joka toteuttaa ko. tyyppistä toimintaa.
Hankkeen ohjausryhmään valittiin yksimielisesti: Marjo Leikkola, Rolf Björkman, Susanna Luomaniemi, Pentti Virtanen, Seppo Vuorinen, Ari Uusi-Rasi, Päivi Seppälä ja Reijo Nevanranta.
Ohjausryhmän sihteerinä toimii hankkeen toteuttajatahon edustaja.
KH 131 §	Hankkeen toteuttamisesta on pyydetty tarjoukset 18.4.2005 mennessä. Tarjouspyyntö on liitteenä nro 131.1.
Päätös:	Määräaikaan mennessä oli saapunut yksi tarjous, joka avattiin kokouksessa. Liite nro 131.2.
Kunnanhallitus päätti yksimielisesti hyväksyä Salamaspurtti/Juha Rantasen tekemän tarjouksen.
132 §	NUORISOPARLAMENTTITOIMINNAN KÄYNNISTYMINEN JÄMIJÄRVELLÄ
Nuoriso-ohjaaja Teemu Luoma-aho ja liikunnanohjaaja Juha Rantanen ovat käynnistäneet nuorisoparlamenttitoiminnan Jämijärvellä.
Nuorisoparlamentin jäsenet on äänestetty yläasteen oppilaista; jokaisesta luokasta tyttö ja poika. Äänestys on tehty luokittain.
Nuorisoparlamentti on kokoontunut 3 kertaa. Muistiot liitteenä 132.1.
1) merkitä nuorisoparlamenttitoiminnan käynnistymisen tiedokseen.
2) keskustella nuorison tarpeista saatujen muistioiden pohjalta.
toimikunta	11 §	29.03.2005
133 §	MIELAHTI - PITKÄLAHTI ALUEEN KARTOITUSTARJOUSTEN KÄSITTELY
Maankäyttö- ja kaavoitustmk 11 §
Avattiin määräaikaan mennessä saadut kartoitustarjoukset:
tarjouksen tekijä mittaluokka 2 mittaluokka 3
KIINTEISTÖ JA MITTAUS OY 6.100,- + alv 4.800,- + alv
SUOMALAINEN INSINÖÖRITOIMISTO Oy (SITO) 9.600,- + alv 4.600,- + alv
KAAVATALO-YHTIÖT - 5.900,- + alv
Em. hintojen lisäksi tulee kartoituksen tarkastusmaksu, joka on mittaluokka 3:n kartassa noin 970 €.
Päätös:	1. Mittaluokan 3 kartta täyttää ne vaatimukset, jotka ko. alueen kartoitukselle asetetaan.
2. Edullisimman tarjouksen mittaluokka 3 kartasta teki SITO
3. Mahdollinen kartoitustilaus ehdotetaan kunnanhallituksen tehtäväksi sen jälkeen, kun on kuultu maanomistajia osallistumisesta kaavan tekemiseen.
KH 133 §	Maanomistajia on kuultu 9.4.2005 ja kaavoitushanke sai laajan kannatuksen heidän joukossaan. Maanomistajat maksavat kaavoituksesta aiheutuvat kulut.
Alueen maanomistajien kanssa on käyty neuvottelu 9.4.2004. Muistio liitteenä nro 133.1.
Ehdotus:	Kunnanhallitus hyväksyy Suomalainen Insinööritoimisto Oy:n (SITO) tarjouksen.
Maankäyttö- ja kaavoitustoimikunta	12 §	29.03.2005
134 §	MIELAHTI - PITKÄLAHTI ALUEEN RANTA-ASEMAKAAVATARJOUSTEN KÄSITTELY
Maankäyttö- ja kaavoitustmk 12 §
Avattiin määräaikaan mennessä saadut seuraavat tarjoukset:
KAAVATALO-YHTIÖT 7.900,- + alv *)
SUUNNITTELUTALO S. ANTTILA OY 13.500,- + alv
AIR-IX SUUNNITTELU 9.000,- + alv (tavoitepalkkio)
SUUNNITTELUKESKUS OY 13.200,- + alv
(+ kulut arv. 500,- euroa)
*) hinta ei sisällä kuulutuksista, osallisille lähetettävistä kirjeistä, tiedostoista, mahdollisista viranomaismaksuista ja pohjakartasta aiheutuvia kuluja
1. Edullisimman tarjouksen teki KAAVATALO-YHTIÖT.
2. Mahdollinen kaavoitustilaus ehdotetaan kunnanhallituksen tehtäväksi sen jälkeen, kun on kuultu maanomistajia osallistumisesta kaavan tekemiseen.
Ehdotus:	Kunnanhallitus hyväksyy Kaavatalo-yhtiöt tarjouksen.
135 §	EDUNVALVONTAPALKKIOIDEN PERIMINEN 1.1.2005 LUKIEN
Oikeusministeriö on antanut 14.12.2001 ohjeet edunvalvontapalkkioiden perimisestä 1.1.2002, liite nro 135.1. Näitä ohjeita sovelletaan harkittaessa edunvalvojalle holhoustoimesta annetun lain 44 §:n 2 momentin nojalla maksettavan palkkion oikeaa suuruutta. (Laki holhoustoimesta 44 § 2 mom.: Täysi-ikäisen edunvalvojalla ja alaikäiselle määrätyllä muulla kuin 1 momentissa tarkoitetulla edunvalvojalla on oikeus saada päämiehensä varoista korvaus tarpeellisista kuluistaan sekä tehtävänsä laatuun ja laajuuteen ja päämiehen varoihin nähden kohtuullinen palkkio.) Kunnat perivät päämiehiltä palkkioita usein suoraan oikeusministeriön ohjeen mukaisesti. Kunnat voivat tarjota edunvalvontapalveluita halvemmallakin, jopa maksutta.
Edunvalvojan vuosipalkkio muodostuu perusmaksusta, lisämaksusta ja erityiskorvauksesta. Perusmaksu on oikeusministeriön ohjeen mukaan 200 euroa.
Lisämaksu voidaan periä edunvalvojan toimenpiteistä riippuen seuraavasti:
1. Omaisuusluettelo 30 - 340 euroa omaisuuden määrästä ja tilin laajuudesta riippuen.
2. Omaisuuden hoitosuunnitelman laatiminen 30 - 340 € omaisuuden määrästä ja laatimisen työmäärästä riippuen.
3. Holhousviranomaisen luvan hakemisesta päämiehen puolesta tehtävään oikeustoimeen 80 euroa.
4. Toimenpiteistä, jotka koskevat huolehtimista päämiehen henkilökohtaisessa käytössä olevasta asunnosta 170 euroa.
5. Muun kuin edellä 4 kohdassa tarkoitetun omaisuuden hoitamisesta 2 % hoidettavana olevan omaisuuden arvosta
Edunvalvoja, joka suorittaa päämiehen puolesta tälle tarpeellisen, erityistä ammattitaitoa tai huomattavaa työmäärää vaativan tehtävän, on oikeutettu saamaan siitä kohtuullisen korvauksen.
Perusmaksua ja lisämaksua ei peritä, jos päämiehen nettotulot rahana annetut etuudet mukaan luettuna ovat vähemmän kuin 4.200 € vuodessa.
Hoidettavana olevasta omaisuuden arvosta voidaan periä korvausta 2 % vähentämällä ensin 13.500 euroa sekä velat.
Lyhytaikaisesta erillisellä päätöksellä määrätystä tehtävästä edunvalvoja on oikeutettu saamaan kohtuullisen korvauksen esittämänsä laskun mukaisesti.
Ehdotus:	Kunnanhallitus päättää periä edunvalvontapalkkioita seuraavasti:
- peruskorvaus 135 €, jos tulot ylittävät 4.200 €/vuosi, lisäkorvauksia peritään huollettavan varallisuuden mukaan. Varallisuudesta peritään 2 %. Yksittäisistä edunvalvontatehtävistä peritään korvaus tapauskohtaisesti oikeusministeriön antaman ohjeen 14.12.2001 OM 3927/33/2001 §:n 2 mukaisesti.
136 §	PÖYTÄKIRJOJEN TIETOON SAATTAMINEN
- Maankäyttö- ja kaavoitustoimikunta	29.03.2005
- Perusturvalautakunta	29.03.2005
- Tekninen lautakunta	24.02.2005
- Tarkastuslautakunta	05.04.2005
137 §	TIEDOKSI SAATETTAVAT ASIAT
- Kuusjoki, Sora II
- Tykköö, Hautaniemi
- Kankaanpään kaupunki: Ote pöytäkirjasta, Kankaanpään kansanterveystyön kuntayhtymän perussopimuksen muuttaminen
- Satakunnan sairaanhoitopiiri: Korkeimman hallinto-oikeuden päätös 31.3.2005
- Länsi-Suomen lääninhallitus: Länsi-Suomen läänin peruspalveluiden arviointiraportti 2004
- Honkajoen kunta: Ote pöytäkirjasta, Terveyspalveluiden lähipalveluiden järjestäminen
- Sisäasiainministeriö. Peruspalveluohjelma 2006 - 2009
- Maanmittauslaitos: Kutsu maanmittaustoimituksen kokoukseen
- Työministeri, kirje kunnanjohtajille
- Verohallinto: Maksatuserittely 03/2005
- Satakuntaliitto: Satakunnan maakuntaohjelman toteuttamissuunnitelman 2006 - 2007 laatiminen Satakunnassa
- Tykistöprikaati: Päätös, Hämeenkankaan harjoitusalueen johtosääntö
138 §	INTER STOP OVER -HANKKEEN RAHOITUSPÄÄTÖS
Satakunnan työvoima- ja elinkeinokeskuksen Maaseutuosasto on tehnyt 7.4.2005 myönteisen rahoituspäätöksen Inter Stop Over -hankkeelle.
Hankkeen päähakijana on Tampereen Yliopiston Täydennyskoulutuskeskus ja muina hakijoina mm. Jämijärven kunta.
Hanke tarkoittaa Jämijärven osalta ns. "Mielahden mökin" rakentamista.
Hankkeella on yhteinen johtoryhmä, jossa Jämijärven kunnan edustajina on Jouko Kulmala ja Pentti Virtanen. Rahoituspäätös on liitteenä nro 138.1.
Ehdotus:	Kunnanhallitus merkitsee saadun rahoituspäätöksen tiedokseen.
139 §	KUNNAN HALLINNOIMIEN JAT-KIINTEISTÖT OY:N TILOJEN VUOKRALAISEN MUUTOS
Kunta hallinnoi JAT-Kiinteistöt Oy:n seuraavia tiloja: A-teollisuushalli (496 m²) ja F-varasto (276 m²).
Tilojen vuokralainen on vaihtunut, kun aikaisemmin JAT-Asennus Oy:n tilalle on tullut JAT-Electronic Oy. JAT-Electronic Oy:n omistus jakaantuu seuraavasti: JAT-Asennus Oy 55 % ja KMT-Group 45 %.
JAT-Kiinteistöt Oy:n hallituksen vuokrausasiaa koskeva pöytäkirja ja vuokrasopimus ovat esityslistan liitteenä nro 139.1.
Ehdotus:	Kunnanhallitus merkitsee vuokralaisten muutoksen hyväksyen tiedokseen.
140 §	MÄÄRÄALAN OSTOTARJOUS / RUOKOLA PENTTI
141 §	IRTISANOUTUMISEN HYVÄKSYMINEN/KIRSI LEPPIHALME
Kirsi Leppihalme on toimittanut kunnanhallitukselle kirjeen, jolla hän irtisanoutuu "Jämi tuotteillaan tunnetuksi" -projektin myyntisihteerin toimesta 20.04.2005 alkaen.
Ehdotus:	Kunnanhallitus hyväksyy Kirsi Leppihalmeen irtisanoutumisen siten, että hänen työsuhteensa "Jämi tuotteillaan tunnetuksi" -projektissa päättyy 19.04.2005.
Kunnanhallituksen puheenjohtaja Matti Leppihalme poistui kokouksesta esteellisenä tämän asian käsittelyn ja päätöksenteon ajaksi. Puhetta johti tämän asian osalta kunnanhallituksen varapuheenjohtaja Tuija Ranta.
Kunnanhallitus hyväksyi työjärjestyksen muutoksen siten, että seuraavaksi käsiteltiin pykälä 143, jonka jälkeen palattiin esityslistan mukaiseen järjestykseen.
142 § SOSIAALITOIMEN ATK-OHJELMISTOJEN HANKINTA
Perusturvalautakunta on kokouksessaan 22.11.2004 § 161, esittänyt investointisuunnitelmaan sosiaalitoimen atk-ohjelmistoja ja laitehankintoja varten 50.000 euroa. Kunnanvaltuusto on hyväksynyt kokouksessaan 14.12.2004 kunnan talousarvion vuodelle 2005. Talousarviossa on varattu vuoden 2005 atk-hankintoihin yhteensä 85.000 euroa. Puolet hankinnoista tehdään investoimalla ja toisesta puolesta tehdään leasing-sopimukset.
Perusturvalautakunta päätyi ehdottamaan ohjelmistojen ja laitteiden hankintaa, koska kaikki nykyisin sosiaalitoimistossa käytössä olevat sosiaali-e ohjelmistot on pakko uusia vuosien 2005 ja 2006 alun aikana, koska päivitykset ohjelmistoon loppuvat.
Kankaanpään kansanterveystyön kuntayhtymä sekä Kankaanpään kaupunki ovat jo hankkineet TietoEnator Oy:ltä Effica-järjestelmän kotihoidon ohjelmiston. Näin ollen se oli otettava meilläkin käyttöön. Jämijärven sosiaalitoimen osalta perusturvalautakunnan päätökseen perustuen sopimus Effica-järjestelmän kotihoidon ohjelmistosta on allekirjoitettu 31.01.2005. Kankaanpään kaupungin sosiaalitoimen ja terveyskeskuksen kanssa on jo aloitettu käyttöönottokoulutus.
Liitteenä on sopimusehdotus sosiaalitoimen toisesta ohjelmistokokonaisuudesta, johon kuuluvat Effica Asukas, Päivähoito, Yksilö- ja perhehuolto, Lastenvalvoja, Elatusturva ja Perhepäivähoidon palkkatietojen keruu sekä liittymät tarpeen mukaan, liite nro 142.1. Tämä ohjelmisto on jo osin otettu käyttöön Kankaanpään sosiaalitoimessa. Tarkoituksena on, että ohjelma asennettaisiin Kankaanpään kaupungin palvelimelle, jolloin hyödymme hieman ohjelman teknisen tuen maksuissa. Myös kaikki päivitykset hoituvat samalla kumpaankin kuntaan ja pääsemme paljon vähemmällä ohjelman ylläpitotyöstä. Tarvittava levytilan lisäys ja asennustyö Kankaanpäässä maksavat meille n. 1500 € + matkakulut, mutta toisaalta vältymme uuden palvelimen hankinnalta. Yhteistyötä voimme tehdä myös Elatusturvan ja Lastenvalvojaohjelmiston käyttöönottokoulutuksen ja mahdollisen puolin ja toisin annettavan vertaisavun käytössä. Ohjelmiston hankintahinta on 24640 € alv 0 %. Lisäksi tulevat asennus- ja koulutuskustannukset liitteessä mainitun taksan mukaisesti. Vaihtoehtona oli myös ohjelman vuokraus, mutta se todettiin pidemmän päälle huomattavasti kalliimmaksi.
1) merkitä tiedoksi Effica Kotihoidon ohjelmiston hankinnan
2) hyväksyä sopimuksen Effica Asukas, Päivähoito, Yksilö- ja perhehuolto, Lastenvalvoja, Elatusturva ohjelmistojen sekä tarvittavien liittymien hankinnasta TietoEnator OY:stä oheisen liitteen mukaisesti. Ohjelmisto asennetaan Kankaanpään kaupungin palvelimelle.
143 §	LAUSUNNON ANTAMINEN YMPÄRISTÖLUPAHAKEMUKSEEN/ MAATALOUSYHTYMÄ LEPPIHALME
Lounais-Suomen Ympäristökeskus on pyytänyt Jämijärven kunnanhallitukselta lausuntoa vireillä olevasta maatalousyhtymä Leppihalmeen ympäristölupahakemuksesta.
Ympäristölupahakemus koskee 285 emakkopaikan, 975 lihasikapaikan ja 500 vieroitetun porsaan sikaloiden toiminnan jatkamista sekä biokaasulaitoksen perustamista.
Kyseessä on olemassa oleva sikalatoiminta, jolle ympäristösuojelulainsäädännön muutoksen vuosi on velvoitettu hakemaan uutta ympäristölupaa ja uusi biokaasulaitos.
144 § TILINTARKASTUSPÖYTÄKIRJA VUODEN 2004 TILINTARKASTUKSESTA
Tilintarkastaja Risto Pohjanpiiri on antanut tilintarkastuspöytäkirjan vuoden 2004 tilintarkastuksesta. Liite nro 144.1.
1) merkitä tilintarkastuspöytäkirjan tiedokseen
2) antaa vastineensa havaittuihin epäkohtiin.
Annettu vastine on liitteenä nro 144.2.
145 § POIKKEUSLUVAN MYÖNTÄMINEN RANTAKAAVASSA OSOITETUSTA RAKENNUSPAIKASTA
InterStopOver hankkeen yhtenä osana on tarkoitus rakentaa taukopaikkoja ns. Pori-Tampere reitille.
Yksi taukopaikka sijaitsee Mielahden alueella kunnan omistamalla määräalalla Säärentausta tilaa RN:o 1:76.
Hanke toteutetaan kunnan toimesta.
Rakennukselle ranta-asemakaavassa merkitty rakennuspaikka sijaitsee "montussa" erittäin vaikeasti rakennettavassa paikassa.
Rakennuspaikan siirto korttelin sisällä on kunnanhallituksen päätettävissä. Päätösvalta on varmistettu Lounais-Suomen Ympäristökeskuksesta.
Naapuria on kuultu ja hänellä ei ole mitään rakennuspaikan siirtoa vastaan.
Esityslistan liitteenä on asemapiirros, josta ilmenee vanhan kaavan mukainen rakennuspaikka sekä haettu rakennuspaikka. Liite nro 145.1.
Ehdotus:	Kunnanhallitus myöntää poikkeusluvan rakennuspaikan muuttamiseksi oheisen liitteen mukaisesti.
146 §	AVUSTUKSEN MYÖNTÄMINEN YSTÄVYYSKOULUN TUTUSTUMISMATKALLE
Jämijärven kunnan Saksa-projekti käynnistyi muutama vuosi sitten siitä, että pyrittiin löytämään keskuskoululle ystävyyskunta Baijerista ns. Hallertau-alueelta. Projekti on vähitellen muuttunut seudulliseksi ja yhteistyö on monilla toimialueilla edennyt hyvin esim. kulttuurinvaihto, matkailu, erityisryhmät, kansalaisopisto jne.
Ystävyyskouluasia sen sijaan on edelleen kesken. Keskuskoulun 9 lk on valmistellut tutustumismatkaa Saksaan ystävyyskoulun kartoittamiseksi Hallertau-alueelta. Oppilaat ovat keränneet itse rahaa n. 1000 euroa. Koko matkan budjetti on n.3000 euroa. Seurakunta ja LC-Jämijärvi ovat tehneet myönteiset avustuspäätökset matkan osalta. Saksa hankkeen vetäjä Suvi Päivike on ollut yhteydessä asiasta myös kunnanhallituksen puheenjohtajiin kunnan mukaan saamiseksi matkakustannuksiin. Asiasta keskusteltiin epävirallisesti kunnanhallituksen edellisen kokouksen lopuksi.
Ehdotus:	Päätös tehdään kunnanhallituksen puheenjohtajan selostuksen pohjalta.
Päätös:	Kunnanhallitus päätti yksimielisesti myöntää avustusta 9 lk:n Saksan matkaan 1500 euroa. Päätös on ehdollinen ja riippuvainen siitä, että matka toteutuu.
Kunnanjohtaja Esa Ala-Karvia poistui kokouksesta tämän asian käsittelyn ja päätöksenteon ajaksi todeten itsensä esteelliseksi. Pöytäkirjaa piti tämän asian osalta kunnanhallituksen puheenjohtaja Matti Leppihalme.
147 §	MAAKUNNALLISEEN SYÖPÄKERÄYKSEEN OSALLISTUMINEN
Satakunnan syöpäyhdistys ry järjestää maakunnallisen syöpäkeräyksen, joka toteutetaan listakeräyksenä ovelta ovelle 3.4-1.5.2005. Keräysvarojen käyttö ilmenee liitteestä nro 147.1. Kuntien osallistumista keräykseen pidetään tärkeänä kannustuksena vapaaehtoistyölle. Satakunnan syöpäyhdistys on ehdottanut, että Jämijärven kunta osallistuisi keräykseen 16 sentillä/kunnan asukas tai muulla parhaaksi katsomallaan summalla.
Ehdotus:	Kunnanhallitus päättää osallistua "Satakunnan Oma Syöpäkeräys"-kampanjaan 16 sentillä/asukas.

References: §	13
 §	29
 §	29
 §	29
 § 2
 § 161